
	Številka: 004-10/2026-2570-113

	Ljubljana, 23. 10. 2026

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Izhodišča za udeležbo delegacije Republike Slovenije na 31. zasedanju pogodbenic Okvirne konvencije Združenih narodov o spremembi podnebja (COP31), 9. do 20. november 2026, Antalya, Turčija – predlog za obravnavo

	1. Predlog sklepov vlade:

	[bookmark: _Hlk128054810]Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na … seji dne … pod točko … sprejela naslednji 

                                                 SKLEP:


1. Vlada Republike Slovenije je sprejela Izhodišča za udeležbo delegacije Republike Slovenije na 31. zasedanju pogodbenic Okvirne konvencije Združenih narodov o spremembi podnebja (COP31), 9. do 20. november 2026, Antalya, Turčija.

2. Vlada Republike Slovenije je za udeležbo na zasedanju iz prejšnje točke imenovala delegacijo v naslednji sestavi:

· mag. Polona Rifelj, ministrica za okolje in prostor, vodja delegacije;
· Barbara Gradišnik, vodja kabineta, Ministrstvo za okolje in prostor;
· Katja Piškur, vodja Službe za EU in mednarodne zadeve, Ministrstvo za okolje in prostor;
· Mateja Vodeb Ghosh, vodja Sektorja za globalne politike, Ministrstvo za zunanje in evropske zadeve;
· Luka Vombek, Služba za EU in mednarodne zadeve, Ministrstvo za okolje in prostor;
· Ana Klemen, Sektor za podnebne politike, Ministrstvo za okolje in prostor. 

3. Delegacijo RS bo spremljala: 

·  Meta Štuhec, mladinska podnebna delegatka.


                                                                                                        mag. Janja Garvas
                                                                                                 GENERALNA SEKRETARKA

SKLEP PREJMEJO:
· Ministrstvo za zunanje in evropske zadeve
· Ministrstvo za finance
· Ministrstvo za infrastrukturo 
· Ministrstvo za kmetijstvo, prehrano in gozdarstvo
· Ministrstvo za gospodarstvo, turizem in šport 
· Ministrstvo za obrambo


	2. Osebe, odgovorne za strokovno pripravo in usklajenost gradiva:

	· Katja Piškur, Vodja Službe za EU in mednarodne zadeve, Ministrstvo za okolje in prostor;
· Luka Vombek, Služba za EU in mednarodne zadeve, Ministrstvo za okolje in prostor.

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	31. Podnebna konferenca (COP31) bo potekala od 9. do 20. novembra 2026 v Antalyi pod predsedstvom Turčije, Avstralija pa bo prevzela vlogo predsedujoče pogajalskemu delu konference.

Letošnja konferenca se bo osredotočala predvsem na izvajanje zavez iz Pariškega sporazuma in rezultatov prvega Globalnega pregleda stanja izvajanja Pariškega sporazuma. Pomemben poudarek bo na krepitvi ukrepov za blaženje podnebnih sprememb, pogodbenice bodo obravnavale nadaljnje izvajanje novih oziroma posodobljenih Nacionalno določenih prispevkov. V ospredju bo tudi področje prilagajanja na podnebne spremembe, vključno z nadaljnjim izvajanjem Globalnega cilja za prilagajanje. Pomemben poudarek bo namenjen tudi pravičnemu prehodu, zlasti njegovim socialnim in gospodarskim vidikom. Na področju podnebnega financiranja se bodo nadaljevale aktivnosti glede izvajanja novega kolektivnega kvantificiranega finančnega cilja ter krepitvi dostopa do financiranja, tehnične in institucionalne podpore za države v razvoju.

V času celotne podnebne konference COP31 bo potekalo delo vseh delovnih teles UNFCCC (Pomožno delovno telo za izvajanje (SBI), Pomožno delovno telo za znanstveno in tehnološko svetovanje (SBSTA), Konferenca pogodbenic Okvirne konvencije (COP), Konferenca pogodbenic Kjotskega protokola (CMP) in Konferenca pogodbenic Pariškega podnebnega sporazuma (CMA), pred tem bo potekal t. i. vrh voditeljev. Konference COP31 se bodo udeležile vladne delegacije držav pogodbenic UNFCCC in Pariškega sporazuma.  Vrha voditeljev v okviru COP31 se bo udeležila predsednica republike dr. Nataša Pirc Musar, v času pogajanj bo delegacijo RS vodila ministrica za okolje in prostor mag. Polona Rifelj.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:

Stroški udeležbe obsegajo stroške povezane z nastanitvijo delegacije in potnimi stroški so ocenjeni na skupno 24.000,00 EUR.
Stroške udeležbe slovenske delegacije na podnebni konferenci COP31 pokriva vsak resor za svoj del delegacije. 

Za delegacijo Ministrstva za okolje in prostor so bili stroški načrtovani in bodo kriti iz sredstev rezerviranih na proračunskih postavkah 'mednarodno sodelovanje in EU zadeve (263098)' in 'materialni stroški (263098)' v okvirni višini 19.000,00 EUR. Stroški za mladinskega podnebnega delegata v okvirni višini 3.000,00 EUR bodo kriti z proračunske postavke PP 231758 – Sklad za podnebne spremembe, NRP 2550-17-0036.

Stroški udeležbe predstavnika Ministrstva za zunanje in evropske zadeve so načrtovani in bodo kriti iz sredstev rezerviranih na proračunski postavki 1811-11-0001 Zunanjepolitično delovanje, 3663 – Meddržavno sodelovanje v okvirni višini 2.000, EUR.



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	Ministrstvo za okolje in prostor
	2580-27-0002    Materialni in drugi str. za delovanje ministrstva
	
263098 Mednarodno sodelovanje in EU zadeve

	10.000,00 EUR
	

	
Ministrstvo za okolje in prostor

	2580-27-0002    Materialni in drugi str. za delovanje ministrstva
	  263098 Materialni stroški
	9.000,00
EUR
	

	
Ministrstvo za okolje in prostor

	NRP 2570-24-0027
	PS 263319 – Podnebni sklad 
	3.000, 00 EUR
	

	
Ministrstvo za zunanje in evropske zadeve
	1811-11-0001 Zunanjepolitično delovanje
	3663 – Meddržavno sodelovanje
	2.000,00 EUR
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:


	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	(Če je odgovor NE, navedite, zakaj ni bilo objavljeno.)

	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.
· .
Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):


Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)


	
mag. Polona Rifelj
    MINISTRICA





























Izhodišča za udeležbo delegacije Republike Slovenije na 31. zasedanju Okvirne konvencije Združenih narodov o spremembi podnebja (COP31), 9. do 20. november 2026, Antalya, Turčija.
Podnebna konferenca (COP31), ki se je udeležujejo pogodbenice Okvirne konvencije Združenih narodov o spremembi podnebja (UNFCCC), bo potekala od 9. do 20. novembra 2026 v Antalyi pod predsedstvom Turčije, Avstralija pa bo prevzela vlogo predsedujoče pogajalskemu delu zasedanja. Konference COP31 se bodo udeležile vladne delegacije držav pogodbenic UNFCCC in Pariškega sporazuma, predstavniki nacionalnih parlamentov, organizacije s statusom opazovalcev, predstavniki zainteresiranih institucij in nevladnih organizacij ter mediji. V času celotne podnebne konference COP31 bo potekalo delo vseh delovnih teles UNFCCC (COP, CPM, CMA, SBSTA in SBI). 

9. novembra bo potekalo otvoritveno zasedanje konference, na katerem bo potrjen dnevni red ter izvoljen nov predsedujoči (minister za okolje, urbanizacijo in podnebne spremembe Turčije g. Murat Kurum), za tem bo med 10. in 11. novembrom potekal t. i. vrh voditeljev na katerem se pričakuje udeležbo predsednikov držav in vlad. Sledijo pogajanja na strokovni ravni v prvem tednu zasedanja, v drugem tednu pa sledi ministrski segment in sklepna faza pogajanj na politični ravni, ko bodo tudi sprejete preostale odločitve po posameznih točkah na dnevnih redih delovnih teles UNFCCC in zaključni dokument konference. 

Predsedstvo COP31 bo v ospredje postavilo izvajanje že sprejetih podnebnih zavez in prehod od ambicij h konkretnim rezultatom, zato naj bi bila konferenca usmerjena predvsem v krepitev izvajanja Pariškega sporazuma in rezultatov prvega Globalnega pregleda stanja (Global stocktake – GST). Pri tem bo pomembno vlogo imelo tesno sodelovanje Turčije in Avstralije, saj bo Turčija kot država gostiteljica predsedovala konferenci, Avstralija pa bo prevzela vodilno vlogo pri vodenju formalnih pogajanj, ki jih bo kot predsedujoči pogajanjem vodil avstralski minister za podnebje in energijo Chris Bowen. Akcijska agenda predsedstva bo formalna pogajanja dopolnjevala s konkretnimi pobudami, partnerstvi in ukrepi za pospešitev izvajanja podnebnih zavez.

Na področju blaženja podnebnih sprememb se bo nadaljevalo delo za izvajanje rezultatov prvega GST ter krepitev in izvajanja novih oziroma posodobljenih Nacionalno določenih prispevkov (Nationally determined contributions – NDC). Pomemben poudarek bo na izvajanju in pospeševanju ukrepov za zmanjševanje emisij toplogrednih plinov (TGP) v tem desetletju, pri čemer bo COP31 usmerjen v premostitev vrzeli med sprejetimi zavezami in njihovim dejanskim izvajanjem. Nadaljevalo se bo tudi izvajanje Delovnega programa za blaženje (Mitigation Work Programme – MWP), v okviru katerega se bodo pogodbenice osredotočale na izmenjavo informacij in izkušenj ter prepoznavanje priložnosti, vključno z izvajanjem investicijskih dialogov, katerih namen je povezati podnebne cilje s konkretnimi naložbami in možnostmi za njihovo izvajanje. Mandat MWP se izteče konec letošnjega leta, zato mora biti na COP31 sprejeta odločitev o njegovem morebitnem podaljšanju. Nadaljevale se bodo tudi razprave o prehodu na čiste energetske sisteme, vključno s pospeševanjem elektrifikacije, povečanjem uporabe obnovljivih virov energije in izboljšanjem energetske učinkovitosti. 

Na področju podnebnega financiranja bo v ospredju nadaljnje izvajanje novega kolektivnega finančnega cilja (New Collective Quantified Goal – NCQG) ter uresničevanje zavez glede povečanja mobilizacije podnebnega financiranja za države v razvoju. Pomembna bo razprava o izboljšanju dostopa do financiranja, povečanju zasebnega financiranja ter krepitvi vloge mednarodnih finančnih institucij. Nadaljevalo se bo tudi delo na podlagi načrta Baku–Belém ter pobud za povečanje mobilizacije finančnih sredstev za izvajanje podnebnih ukrepov. Pomemben del razprav bo tudi nadaljnje delo glede usklajevanja vseh finančnih tokov s cilji Pariškega sporazuma v skladu s členom 2.1(c), v okviru novega Veredas dialoga.

Področje prilagajanja na podnebne spremembe bo tudi na COP31 ena od pomembnih tem, zlasti z vidika prehoda od oblikovanja zavez k njihovemu izvajanju. Nadaljevalo se bo delo v okviru Globalnega cilja za prilagajanje (Global goal on adaptation - GGA), pri čemer bo pomemben poudarek na nadaljnjem razvoju kazalcev za spremljanje napredka pri njegovem izvajanju ter pripravi nacionalnih načrtov prilagajanja. 

Izgube in škoda bodo ostale pomembna tema razprav, predvsem z vidika nadaljnjega operacionalnega delovanja in krepitve Sklada za odzivanje na izgube in škodo, ki je bil ustanovljen na COP27. Nadaljevalo se bo delo za mobilizacijo novih in dodatnih finančnih virov ter izboljšanje dostopa do sredstev za najbolj ranljive države in skupnosti. Obravnavana bodo tudi vprašanja zagotavljanja dopolnjevanja z obstoječimi mehanizmi, skladi in iniciativami znotraj in zunaj UNFCCC ter Pariškega sporazuma.

Prav tako se bo nadaljevalo delo v okviru Delovnega programa za pravičen prehod (Just Transition Work Programme – JTWP). Pri tem bo v ospredju obravnava socialnih, gospodarskih in zaposlitvenih vidikov prehoda v podnebno nevtralno in odporno gospodarstvo ter zagotavljanje, da je izvajanje podnebnih ukrepov vključujoče in pravično. Poseben poudarek bo namenjen operacionalizaciji programa, vključno z opredelitvijo konkretnih načinov za njegovo nadaljnje izvajanje in podporo pravičnemu prehodu na nacionalni ravni.

Priprave na drugi globalni pregled stanja (GST2) bodo pomemben del pogajanj na COP31, saj se bo drugi cikel GST začel izvajati s tehnično fazo na COP31 in zaključil na COP33 leta 2028 s politično fazo. Pogodbenice bodo obravnavale predvsem proceduralne in logistične elemente GST2 ter načine za učinkovito povezovanje drugega pregleda z izvajanjem Pariškega sporazuma in nacionalnimi podnebnimi politikami. Hkrati bo pomembno nadaljnje spremljanje izvajanja rezultatov prvega GST ter zagotavljanje, da se njegove ugotovitve ustrezno odražajo v novih oziroma posodobljenih NDC in drugih nacionalnih podnebnih ukrepih.     

Na področju preglednosti je leto 2026 pomemben mejnik zaradi priprave in predložitve drugih dvoletnih poročil o preglednosti (Biannual Transaprency Report – BTR), ki jih morajo pogodbenice predložiti do 31. decembra 2026. Poročila so pomembna za nadaljnje spremljanje izvajanja Pariškega sporazuma in krepitev zaupanja v izvajanje nacionalnih zavez. Pomemben horizontalni vidik COP31 bo tudi vprašanje izvajanja podnebnih zavez in zagotavljanja sredstev, tehnologij ter zmogljivosti za njihovo uresničevanje. Predsedstvo želi COP31 oblikovati kot COP implementacije, pri čemer naj bi se večji poudarek namenil konkretnim in merljivim rezultatom ter povezovanju podnebnih načrtov držav s financiranjem, projektnimi zmogljivostmi in mednarodnim sodelovanjem.

Na področju AFOLU (kmetijstvo, gozdarstvo in raba zemljišč) se bo delo nadaljevalo na področju podnebnih ukrepov v kmetijstvu in prehranskih sistemih z osredotočanjem na zmanjšanje emisij in povečanje odpornosti na podnebne spremembe.  Prav tako na področju zmanjševanja TGP v kmetijstvu, vključno s shranjevanjem ogljika v tleh, trajnostno rabo virov in krožnim gospodarstvom. Zelo pomemben vidik je tudi prilagajanje kmetijskih sistemov na podnebne spremembe, s posebnim poudarkom na odpornosti, zmanjševanju ranljivosti ter ohranjanju ekosistemskih funkcij. 

V okviru pogajanj se v zadnjih letih vključuje tudi več horizontalnih vsebin, ki so neposredno povezane s podnebnimi spremembami, in sicer predvsem v okviru t. i. Krovnih sklepov, ki predstavljajo politični signal iz vsakoletne konference, delno pa tudi pri posameznih točkah dnevnega reda. Na COP31 bodo v pogajanja tako vključene vsebine, kot so človekove pravice, biotska raznovrstnost in vloga na naravi temelječih  rešitev, voda, oceani in prehranski sistemi, gozdovi, gorovja ter drugi ekosistemi. 

Časovnica podnebne konference COP31 

Otvoritev Konference bo potekala na plenarni seji 9. novembra 2026 s potrditvijo dnevnega reda in menjavo predsedujoče države med Brazilijo in Turčijo. 10. in 11. novembra 2026 bo potekalo zasedanje na visoki ravni (High Level Segment) oz. World Leaders Summit, ki se ga bodo na povabilo Turčije udeležili predsedniki držav ali vlad ter drugi visoki predstavniki vlad. Voditelji naj bi na tem delu zasedanja ponovno spodbudili k povečanju izvajanja zavez na področju blaženja, kot tudi prilagajanja na podnebne spremembe, ter k mobilizaciji ustreznega podnebnega financiranja za izvajanje teh ukrepov. Hkrati bodo pozvali k proaktivnemu delu teles UNFCCC ter predstavili svoje poglede na pričakovane zaključke konference, ki bodo omogočili ustrezno ambicijo za doseganje dolgoročnih ciljev UNFCCC in Pariškega sporazuma ter služili kot usmeritev za nadaljnja pogajanja. Ob robu zasedanja na visoki ravni bo potekalo več različnih dogodkov na visokem nivoju, ki bodo obravnavali ključne teme, vključno s področjem blaženja in prilagajanja prek NDC-jev, Nacionalnih načrtov za prilagajanje in dolgoročnih razvojnih strategij za nizke emisije TGP. Predvideno je da bodo pogodbenice podale nacionalne izjave v okviru plenarnih zasedanj delovnih teles UNFCCC (COP, CMP in CMA), in sicer v okviru zasedanja na visoki ravni. 

Potek zasedanja delovnih teles podnebne konvencije ZN na COP31:

Na podnebni konferenci COP31 bodo potekala zasedanja naslednjih delovnih teles konvencije ZN o podnebnih spremembah (UNFCCC): 

• 31. zasedanje Konference pogodbenic Okvirne konvencije ZN o podnebnih spremembah (Thirty-first session of the Conference of the Parties, COP31);
• 21. zasedanje Konference pogodbenic v vlogi skupščine pogodbenic Kjotskega protokola (Twenty-first session of the Conference of the Parties serving as the meeting of the Parties to the Kyoto Protocol, CMP21);
• 8. zasedanje Konference pogodbenic v vlogi skupščine pogodbenic Pariškega sporazuma (Eighth session of the Parties serving as the meeting of the Parties to the Paris Agreement, CMA8);
• 65.  zasedanje delovnega telesa za znanstveno in tehnološko svetovanje (Sixty-fifth session of the Subsidiary Body for Scientific and Technological Advice, SBSTA65);
• 65. zasedanje delovnega telesa za izvajanje (Sixty-fifth session of the Subsidiary Body for Implementation, SBI65).

Zasedanja navedenih delovnih teles bodo potekala vzporedno v času celotne podnebne konference COP31, razen SBSTA in SBI, ki bosta potekali od 9. do 14. novembra 2026. 

V navedenih delovnih telesih UNFCCC in Pariškega sporazuma bodo obravnavane predvsem naslednje vsebine: 

Na zasedanju konference pogodbenic UNFCCC (COP31) bodo najprej obravnavane organizacijske vsebine; sledila bodo poročila pomožnih delovnih teles UNFCCC (SBSTA in SBI); podano bo poročilo Odbora za prilagajanje; nadalje poročila mednarodnega mehanizma za izgubo in škodo na področju podnebnih sprememb (Varšavski mehanizem); obravnavane bodo zadeve, vezane na podnebne finance; zadeve glede ostale pomoči državam v razvoju; pomoč za administrativno usposabljanje; zadeve glede najmanj razvitih držav sveta; zadeve glede enakosti spolov na področju podnebnih sprememb, opravljene bodo celovite priprave na izvajanje Pariškega sporazuma; ter izvedene ostale točke dnevnega reda glede administrativnih, finančnih in institucionalnih zadev; v zaključku pa bo sprejeto poročilo konference. 

Na zasedanju pogodbenic Kjotskega protokola (CMP21) bodo prav tako najprej obravnavane organizacijske vsebine; sledila bodo poročila pomožnih delovnih teles (SBSTA in SBI); obravnavana bo vsebina glede mehanizma čistega razvoja; pregledane bodo finančne zadeve in druge vsebine dnevnega reda; v zaključku pa bo sprejeto poročilo konference.  

Na zasedanju Konference pogodbenic Pariškega sporazuma (CMA8) bodo v uvodu obravnavane organizacijske vsebine; tehnične vsebine za izvajanje Pariškega sporazuma, v zaključku pa bo sprejeto poročilo konference v vlogi skupščine pogodbenic Pariškega sporazuma. 

Na zasedanju SBSTA65, ki je pomožno delovno telo za znanstveno in tehnološko svetovanje konvencije, bodo v uvodu obravnavane organizacijske vsebine; sledila bodo poročila - Odbor za prilagajanje, Varšavski mehanizem za izgube in škodo; pregledan bo napredek pri prenosu podnebnih tehnologij v države v razvoju; in ostale vsebine; ter sprejeto zaključno poročilo SBSTA65. 

Na zasedanju SBI65, ki je pomožno delovno telo za implementacijo UNFCCC, bodo v uvodu obravnavane organizacijske vsebine; sledila bodo poročila pogodbenic aneksa I UNFCCC (razvite države sveta) in pogodbenic izven aneksa I (države v razvoju); pregledane bodo različne vsebine, vezane na Pariški sporazum; obravnavane bodo vsebine glede mehanizmov Kjotskega protokola; podane bodo vsebine, vezane na najmanj razvite države sveta; pregledan bo napredek priprave nacionalnih načrtov za prilagajanje; obravnavana bo vsebina Varšavskega mehanizma za izgube in škodo; pregledan bo napredek glede prenosa podnebnih tehnologij v države v razvoju; obravnavane bodo vsebine glede podnebnih financ, glede administrativne usposobljenosti; zasedanje se bo zaključilo s sprejetjem zaključnega poročila SBI65.

Obvezni in drugi dogodki

Na konferenci bo potekalo tudi več obveznih dogodkov, ki imajo mandat v odločitvah iz prejšnjih COP-ov (mandated events). V okviru Okrepljenega okvira preglednosti (Enhanced Transparency Framework - ETF) bo na podlagi predloženih dvoletnih poročil o preglednosti (Biennial Transparency Report - BTR) potekala večstranska obravnava napredka (Facilitative Multilateral Consideration of Progress - FMCP), pri čemer se bo obravnaval napredek pogodbenic pri izvajanju in doseganju njihovih NDC ter pri zagotavljanju in prejemanju podpore po členu 9 Pariškega sporazuma. V tem okviru se pregledajo nacionalne politike in ukrepi za zmanjševanje emisij TGP, krepitev prilagajanja in odpornosti ter drugi ukrepi za prehod v podnebno nevtralno gospodarstvo in družbo. Postopki FMCP potekajo na zasedanjih pomožnih teles (SBI) in na letnih konferencah, z vnaprejšnjimi pisnimi vprašanji, predstavitvami držav ter objavo povzetkov izidov.

V okviru dejavnosti t. i. Partnerstva za globalno podnebno ukrepanje iz Marakeša (ki je bilo vzpostavljeno na COP22 v Marakešu) bo potekal pregled podnebnega financiranja, prizadevanj pogodbenic za zmanjševanje emisij TGP in predvsem dejavnosti glede pomoči državam v razvoju. Dogodek bo potekal tudi na politični ravni  v obliki dogodka na visoki ravni, v organizaciji »High-level Champions«, trenutno predstavnika nevladnih krogov iz Brazilije in Turčije. Namen je okrepiti sodelovanje med državami in nedržavnimi akterji, kot so civilna družba, nevladne organizacije, podjetja, banke, univerze, regije in mesta, pri implementaciji podnebnih ukrepov.

Na podlagi ugotovitev prvega GST je predsedstvo COP31 oblikovalo akcijsko agendo, ki bo kot platforma za praktično izvajanje podnebnih zavez dopolnjevala formalna pogajanja. Akcijska agenda je organizirana v deset prednostnih tem: 
(i) prehod na čisto energijo in elektrifikacija, 
(ii) zmanjševanje odpadkov in metana, 
(iii) podnebno odporna mesta, 
(iv) zelena industrializacija, 
(v) mladi in izobraževanje, 
(vi) prehranska varnost, 
(vii) oceani in morja, 
(viii) dinamični in odporni zdravstveni sistemi, 
(ix) sinergije med agendami Rio konvencij ter 
(x) Iniciativa Climate Implementation Bridge (BRIDGE). 

Financiranje, tehnologija in krepitev zmogljivosti bodo predstavljali horizontalne dejavnike za izvajanje teh prednostnih področij.     

Predsedstvo COP31 načrtuje tudi tematske dni, ki bodo dopolnjevali formalna pogajanja ter predstavljali platformo za dialog, partnerstva in praktično izvajanje prednostnih področij predsedstva. Namenjeni bodo povezovanju političnih zavez s konkretnimi ukrepi ter vključevanju različnih deležnikov, vključno z vladami, zasebnim sektorjem, finančnimi institucijami, civilno družbo, akademsko sfero in lokalnimi skupnostmi. V okviru tematskih dni bodo predstavljene tudi pobude in dobre prakse ter spodbujano oblikovanje partnerstev za pospešitev izvajanja podnebnih ukrepov.     

V okviru tematskih dni bodo posebej izpostavljena področja, ki jih predsedstvo opredeljuje kot prednostna za izvajanje podnebnih ukrepov. Poseben poudarek bo namenjen tudi povezovanju podnebnih ukrepov s financiranjem in naložbami ter krepitvi znanj in zmogljivosti za pravičen, vključujoč in podnebno odporen prehod.

9. november: Hrana, kmetijstvo in zdravje – poudarek bo na prehranski varnosti, podnebno odpornem kmetijstvu, učinkoviti rabi vode ter vplivih podnebnih sprememb na zdravje.

10. november: Energija in promet – obravnavani bodo energetska varnost, elektrifikacija, omrežna infrastruktura, energetska učinkovitost, diverzifikacija energetskih virov in trajnostni promet.

11. november: Brez odpadkov (Zero Waste) – poudarek bo na učinkoviti rabi virov, zmanjševanju odpadkov in emisij metana ter krožnem gospodarstvu. 

12. november: Podnebno odporna mesta in grajeno okolje – obravnavani bodo podnebno odporne stavbe in naselja, upravljanje tveganj ob nesrečah, vloga lokalnih oblasti, trajnostna mobilnost ter odpornost infrastrukture.

13. november: Podnebne finance in trgovina – poudarek bo na zelenem preoblikovanju, podnebnih naložbah, zelenem financiranju, vrednostnih verigah in ogljičnih trgih.

14. november: Otroci, mladi, izobraževanje in znanja – obravnavani bodo podnebno izobraževanje, razvoj zelenih znanj in spretnosti, vloga akademske sfere ter razvoj delovne sile za zeleni prehod.

16. november: Znanost, industrija in tehnologija – poudarek bo na zeleni industrializaciji, tehnoloških inovacijah, digitalizaciji, umetni inteligenci ter nizkoogljični proizvodnji.

17. november: Oceani, morja, narava in raba zemljišč– obravnavani bodo morski in kopenski ekosistemi, odpornost obalnih območij, biotska raznovrstnost, gozdovi ter obnova ekosistemov.

18. november: Človeški in družbeni razvoj – teme bodo vključevale zaposlovanje in sredstva za preživljanje, turizem, kulturno dediščino, ranljive skupine, opolnomočenje žensk ter pravični prehod.

19. november: krepitev izvajanja – poudarek bo na institucionalnih in tehničnih zmogljivostih, pripravi investicijsko pripravljenih projektov ter dostopu do financiranja. 

Politične iniciative in deklaracije

Vzporedno s formalnimi pogajanji v okviru UNFCCC, bo Turčija v okviru t. i. Akcijske agende predsedstva, pripravila različne sektorske deklaracije in pobude, z namenom hitrejšega doseganja napredka po posameznih sektorjih in s tem prispevanja k skupnemu cilju zmanjševanja emisij TGP.

Slovenija se bo predvidoma pridružila Globalni zavezi za elektrifikacijo (Global electrification pledge), cilj  katere je povečati delež električne energije v končni rabi energije na svetovni ravni na 35 % do leta 2035, v podporo ciljem Pariškega sporazuma in omejevanju globalnega segrevanja na 1,5 °C. V ta namen se bo spodbujalo elektrifikacijo gospodarstva, zlasti v prometu, industriji in stavbah, preko povečanja proizvodnje čiste električne energije, razvoja elektroenergetskih omrežij in hranilnikov energije. Pobuda predvideva nacionalno določene pristope, mednarodno sodelovanje ter mobilizacijo financiranja. Pobuda ne pomeni novih nacionalnih ciljev za Slovenijo na področju elektrifikacije. Nosilni resor pobude bo MZIE. 

Slovenija se bo predvidoma pridružila tudi Deklaraciji o delitvi in prerazporejanju presežne hrane (Declaration on Surplus Food Sharing and Redistribution), katere cilj je prispevati k zmanjševanju odpadne hrane in s tem krepitvi trajnostnega prehranskega sistema in krožnega gospodarstva. To bo prispevalo k večji prehranski varnosti in podnebnim ciljem. Deklaracija prednostno spodbuja prerazporejanje presežkov hrane, vključevanje prerazporejanja hrane v nacionalne politike prehranske varnosti, javnega zdravja in podnebnih ukrepov ter odpravljanje ovir za doniranje hrane in vlaganja v potrebno infrastrukturo. Podpisna slovesnost je predvidena 11. novembra 2026 v okviru konference COP31. Deklaracija je nezavezujoča in ne uvaja novih nacionalnih ciljev za Slovenijo. Nosilni resor pobude bo MKM. 

Stališče EU in držav članic za COP31 

Ministri za okolje in podnebne spremembe so na zasedanju Sveta EU za okolje 12. oktobra 2026 sprejeli Sklepe Sveta o pripravah na zasedanje pogodbenic Okvirne konvencije ZN o podnebnih spremembah COP31. Sklepi Sveta EU predstavljajo okvirno stališče EU in držav članic za nastop in pogajanja na podnebni konferenci, ki poleg tega dokumenta zajema še številne druge dokumente s stališči do posameznih tehničnih vprašanj in specifičnih vsebin, ki so na dnevnem redu konference. Posebej za področje podnebnega financiranja so ministri za finance držav članic EU na zasedanju Sveta za ekonomske in finančne zadeve 9. oktobra 2026 sprejeli Sklepe Sveta o vsebinah podnebnega financiranja na zasedanju COP31. 

Sklepi izpostavljajo nujnost nadaljnjega globalnega ukrepanja za doseganje ciljev Pariškega sporazuma, zlasti cilja omejitve globalnega segrevanja na 1,5 °C. EU ugotavlja, da so dosedanje zaveze na področju blaženja prispevale k upočasnitvi naraščanja globalnega segrevanja, vendar poudarja, da trenutna raven ambicij in izvajanja ostaja nezadostna. Ob nadaljnjem naraščanju svetovnih emisij TGP in vse večji verjetnosti, da bo prag 1,5 °C presežen v prihodnjih desetletjih, EU poziva vse pogodbenice k prizadevanjem za vrnitev na pot, združljivo s ciljem 1,5 °C, ter k čim večjemu omejevanju obsega in trajanja morebitnega preseganja. 

EU poziva pogodbenice, ki svojih novih NDC še niso predložile, naj to storijo pred COP31 ter pri tem zagotovijo napredek, najvišjo možno raven ambicij in skladnost s potjo omejitve segrevanja na 1,5 °C ter z najboljšo razpoložljivo znanostjo. NDC in nacionalni načrti prilagajanja naj bi bili tesneje vključeni v nacionalno razvojno načrtovanje in investicijske načrte. EU ob tem poudarja svojo pripravljenost sodelovati z državami pri izvajanju njihovih NDC in Nacionalnih načrtov za prilagajanje (National Adaptation Plans – NAP). Sklepi posebej poudarjajo potrebo po celovitem izvajanju rezultatov prvega globalnega pregleda stanja ter začetku priprav na drugi GST. COP31 bi moral po mnenju EU določiti smer za GST2 in nadaljnji dolgoročni cikel izvajanja Pariškega sporazuma. 

EU podpira ustrezen prostor za razpravo o prizadevanjih na področju z boljšim povezovanjem obstoječih in novih mehanizmov ter točk dnevnega reda. Pri tem izpostavlja okrepljen Delovni program za blaženje (MWP), globalno akcijsko agendo ter pobude predsedstev, vključno z Belém Mission to 1.5°C, Global Implementation Accelerator in načrti predsedstva COP30, kot možne poti za doseganje napredka. COP31 naj bi se osredotočil tudi na praktične rezultate, vključno z odpravljanjem ovir za prehod na čisto energijo, prehodom od fosilnih goriv in elektrifikacijo.

Prilagajanje ostaja pomemben del podnebnih prizadevanj EU. Sklepi ponovno potrjujejo zavezanost EU doseganju Globalnega cilja za prilagajanje (GGA), vključno z dogovorom o njegovih kazalcih, ter izvajanju Okvira ZAE za globalno podnebno odpornost. EU poudarja pomen nacionalnih načrtov prilagajanja ter poziva k njihovemu vključevanju v nacionalno razvojno in investicijsko načrtovanje. Poseben pomen pripisuje tudi podpori državam pri izvajanju njihovih NAP ter povezovanju razpoložljivih rešitev v različnih sektorjih za pospešitev izvajanja. 

Na področju pravičnega prehoda EU ponovno potrjuje svojo zavezanost pravičnim prehodom na globalni ravni. Sklepi pozivajo pogodbenice k operacionalizaciji Mehanizma za pravičen prehod (Just Transition Mechanism – JTM) kot konkretnega orodja za podporo domačim podnebnim politikam, usklajenim s ciljem 1,5 °C, pri čemer izpostavljajo potrebo po ustreznih smernicah, koordinaciji in krepitvi zmogljivosti. 

Podnebno financiranje ostaja eno ključnih področij sklepov. EU poudarja zavezo izvajanja podnebnega financiranja za države v razvoju v skladu z novim kolektivnim finančnim ciljem (NCQG), vključno s podporo za blaženje, prilagajanje ter izgube in škodo, zlasti za ranljive države. Ponovno pozivajo k prizadevanjem za potrojitev financiranja prilagajanja do leta 2035. Sklepi obenem poudarjajo, da javna sredstva sama ne zadoščajo za obseg potrebnega financiranja ter da je treba mobilizirati financiranje iz različnih virov in vključiti širši krog donatorjev. Posebna pozornost je namenjena poenostavitvam in odpravljanju ovir za dostop do podnebnega financiranja v državah v razvoju, zlasti v najmanj razvitih državah (LDC) in majhnih otoških državah v razvoju (SIDS). EU in države članice v sklepih poudarjajo, da kljub fiskalnim in geopolitičnim izzivom ostajajo največji donatorji mednarodnega javnega podnebnega financiranja, hkrati pa se poudarja pomen sodelovanja širšega kroga akterjev. 

Sklepi izpostavljajo tudi povezave med podnebnim ukrepanjem in trgovino ter nadaljevanje Dialoga o trgovini in podnebnih spremembah. Sklepi posebej poudarjajo pomen multilateralizma ter osrednjo vlogo UNFCCC in Pariškega sporazuma v mednarodnem podnebnem procesu. EU si prizadeva za večjo učinkovitost, uspešnost, integriteto in vključujočost multilateralnega podnebnega režima. Pri tem opozarja na medsebojne povezave med podnebnimi spremembami, izgubo biotske raznovrstnosti, dezertifikacijo, rabo zemljišč in krčenjem gozdov ter na vse večje vplive na oceane in obalne ekosisteme. Poudarjen je pomen sinergij z drugimi mednarodnimi procesi, zlasti med konvencijami iz Ria.

EU obenem poudarja, da mora znanost ostati temelj globalnega podnebnega ukrepanja, ter izpostavlja pomen neodvisnosti, integritete in politične relevantnosti znanstvenih spoznanj. Posebej je izpostavljena potreba po preprečevanju širjenja podnebnih dezinformacij in zagotavljanju integritete informacij. Pri podnebnem ukrepanju je treba varovati, spoštovati in uresničevati obveznosti iz mednarodnega prava človekovih pravic ter zagotavljati vključevanje civilne družbe, zagovornikov okoljskih človekovih pravic, otrok in mladih, žensk in deklet, lokalnih skupnosti, domorodnih ljudstev, invalidov in drugih ranljivih skupin. 

Na koncu sklepi poudarjajo, da mora COP31 predstavljati pomemben preskok pri izvajanju Pariškega sporazuma. EU meni, da lahko mednarodno skupnost z ambicioznim in usklajenim ukrepanjem še vedno doseže cilje Pariškega sporazuma in ohrani cilj 1,5 °C v dosegu


Stališče Republike Slovenije za COP31:

Slovenija deli sprejeto stališče EU in podpira nadaljnjo razpravo o krepitvi izvajanja podnebnih ciljev na globalni ravni, saj bo le tako možno doseči cilje Pariškega sporazuma, skladno s poročilom Medvladnega odbora za podnebne spremembe (IPCC) glede omejevanja segrevanja ozračja na 1,5 stopinje Celzija.

Slovenija si bo skupaj z drugimi državami članicami EU ter z vsemi pogodbenicami UNFCCC in Pariškega sporazuma prizadevala za zaključke podnebne konference COP31, ki bodo omogočili ohranjanje ciljev Pariškega sporazuma znotraj dosega, tako na področju blaženja in prilagajanja na podnebne spremembe, kot tudi na področju podnebnega financiranja. Poudarjamo, da je za doseganje ciljev Pariškega sporazuma nujno potrebno sodelovanje in pošten prispevek vseh pogodbenic UNFCCC. Za ta namen je na globalni ravni potrebno analizirati posodobljene NDC-je za obdobje do leta 2035 in na tej podlagi nadgraditi podnebne ukrepe in politike za doseganje dolgoročnih ciljev Pariškega sporazuma. 

Slovenija meni, da je za doseganje cilja podnebne nevtralnosti do leta 2050 potrebno nadaljevati prizadevanja za postopni prehod od fosilnih goriv ob doslednem upoštevanju načela tehnološke nevtralnosti ter si prizadevati za oblikovanje ustrezne časovnice in načrta prehoda, pri čemer je potrebno upoštevati vidike nacionalnih okoliščin in konkurenčnosti gospodarstva. Slovenija podpira nadaljnjo razpravo o možnih načinih za postopno odpravo subvencij za fosilna goriva, ki ne naslavljajo energetske revščine ali ne omogočajo pravičnega prehoda, skladno z dogovorom v okviru zaključka prvega globalnega pregleda stanja na COP28 leta 2023 v Dubaju. Podpira tudi nadaljnje izvajanje in krepitev mandata Delovnega programa za blaženje. 

Slovenija meni, da javne finance ne zadoščajo za zapolnitev vrzeli v podnebnem financiranju držav v razvoju, zato mora biti financiranje mobilizirano iz različnih virov - javnih in zasebnih, nacionalnih in mednarodnih, kot tudi prek inovativnih virov financiranja. Pri tem je potrebno usklajevanje finančnih tokov z razvojem, usmerjenim v zmanjšanje emisij toplogrednih plinov in večjo odpornost proti podnebnim spremembam (člen 2.1 (c)), hkrati pa moramo obravnavati finančne tokove, ki delujejo v nasprotju s temi cilji, saj podaljšujejo in dražijo preobrazbo.

Doseganje NCQG mora torej temeljiti na širšem naboru virov in prispevkov, vključno z razširjenim krogom držav donatork, glede na razvijajočo se in dinamično naravo ekonomskih zmožnosti in visokih emisij TGP, vključno z inovativnimi finančnimi viri. Komplementarno je potrebno krepiti ugodna okolja za naložbe za čisti prehod ter spodbujati zasebne naložbe in mobilizacijo domačih virov v vseh državah. Skupni napori in globlje sodelovanje so potrebni med Multilateralnimi razvojnimi bankami (MDB-ji), saj lahko sistem izboljša sofinanciranje in dostop držav do financiranja. V tem kontekstu pomembno vlogo igrajo tudi nadaljnje reforme mednarodne finančne arhitekture, s katerimi bi omogočili večje posojilne kapacitete MDB, spodbudili več zasebnih naložb in učinkoviteje naslovili izzive podnebnih sprememb.

Slovenija si, kot ena izmed, držav, ki je prispevala v Sklad za odzivanje na izgube in škodo, prizadeva za čim hitrejšo operacionalizacijo Sklada in njegovo usklajeno delovanje z drugimi, že obstoječimi mehanizmi, kot je Varšavski mehanizem za izgube in škodo in Santiaška mreža ter širšo ureditvijo financiranja, kot sprejeto na COP28. Sredstva, ki so namenjena državam v razvoju, ki so še posebej ranljive na negativne učinke podnebnih sprememb, so prispevana na prostovoljni osnovi, iz različnih virov financiranja, vključno iz javnih, zasebnih in inovativnih virov.

Slovenija se zaveda pomembnosti vključevanja aktivnosti zmanjševanja tveganja nesreč v podnebne ukrepe, tako na nacionalni kot na lokalni ravni, kot bistvenih za doseganje prednostnih nalog COP31. Blaženje in prilagajanje na podnebne spremembe ter krepitev odpornosti na naravne nesreče z vključitvijo ukrepov za zmanjševanje tveganja nesreč kot sta odporna infrastruktura in ohranjanje ekosistemskih funkcij v nacionalne načrte prilagajanja (NAP), lahko zagotovijo boljšo pripravljenost držav na nesreče, ki jih povzroča podnebje.

Z vidika horizontalnih vsebin je za Slovenijo še posebej pomembno obravnavanje in reševanje podnebnih izzivov v mednarodnih porečjih in v njihovem čezmejnem kontekstu, kot prispevek k povečanju vodne, prehranske in energetske varnosti, zmanjšanju vzrokov podnebnih migracij, zmanjšanju tveganja za nastanek naravnih nesreč ter k zagotavljanju miru in stabilnosti v podnebno občutljivih regijah. Prav tako pomembi vsebini sta zaščita biotske raznovrstnosti ter uporaba na naravi temelječih rešitev. Prav tako bo Slovenija osredotočala na gorovja, kot posebej ranljiva območja. 

Slovenija v okviru mednarodnih podnebnih pogajanj podpira močan in na pravilih temelječ multilateralizem ter spoštovanje človekovih pravic pri načrtovanju podnebnega ukrepanja. V ta namen si bo prizadevala, da se v mednarodnih podnebnih pogajanjih redno vključuje sklic na človekovo pravico do zdravega, čistega in trajnostnega okolja ter povezovanje s posebnim poročevalcem ZN za človekove pravice v kontekstu podnebnih sprememb. 

Sestava delegacije Republike Slovenije s poverilnicami za udeležbo na COP31:

· mag. Polona Rifelj , ministrica za okolje in prostor, vodja delegacije;
· Barbara Gradišnik, vodja kabineta, Ministrstvo za okolje in prostor;
· Katja Piškur, vodja Službe za EU in mednarodne zadeve, Ministrstvo za okolje in prostor;
· Mateja Vodeb Ghosh, vodja Sektorja za globalne politike, Ministrstvo za zunanje in evropske zadeve;
· Luka Vombek, Služba za EU in mednarodne zadeve, Ministrstvo za okolje in prostor;
· Ana Klemen, Sektor za podnebne politike, Ministrstvo za okolje in prostor. 

Delegacijo RS bo spremljala mladinska podnebna delegatka Meta Štuhec.

Ocena stroškov:

Stroški udeležbe obsegajo stroške povezane z nastanitvijo delegacije in potnimi stroški so ocenjeni na skupno 24.000,00 EUR.
Stroške udeležbe slovenske delegacije na podnebni konferenci COP31 pokriva vsak resor za svoj del delegacije. 
Za delegacijo Ministrstva za okolje in prostor so bili stroški načrtovani in bodo kriti iz sredstev rezerviranih na proračunskih postavkah 'mednarodno sodelovanje in EU zadeve (263098)' in 'materialni stroški (263098)' v okvirni višini 19.000,00 EUR. Stroški za mladinskega podnebnega delegata v okvirni višini 3.000,00 EUR bodo kriti z proračunske postavke PP 231758 – Sklad za podnebne spremembe, NRP 2550-17-0036.
Stroški udeležbe predstavnika Ministrstva za zunanje in evropske zadeve so načrtovani in bodo kriti iz sredstev rezerviranih na proračunski postavki 1811-11-0001 Zunanjepolitično delovanje, 3663 – Meddržavno sodelovanje v okvirni višini 2.000,00 EUR.
image1.jpeg
REPUBLIKA SLOVENIJA
MINISTRSTVO ZA OKOLJE IN PROSTOR




